text: Un dels grups de persones voluntàries del recompte de persones sense llar a l'Hospitalet. Font: Fundació La Vinya La participació del voluntariat és una peça clau dels recomptes de persones llar com el que s'ha fet a Badalona. Font: Taula Sense Llar Badalona Aquesta nit han coincidit recomptes de persones sense llar en les tres ciutats organitzats per entitats socials i els ajuntaments, tret del de l'Hospitalet, que se n'ha desmarcat. Almenys 895 persones han dormit aquesta nit als carrers de Barcelona, 92 als de l'Hospitalet de Llobregat i 48 als de Badalona. Organitzats per entitats socials i els ajuntaments, tret del de l'Hospitalet, que se n'ha desmarcat, aquesta nit han coincidit recomptes de persones sense llar en les tres ciutats. Centenars de voluntaris es van mobilitzar ahir a la nit en un recompte històric per saber quantes persones dormen al carrer a les ciutats de #Badalona, #Barcelona, #LHospitalet i #SantaColoma. Cal visibilitzar i actuar per combatre el #sensellarisme amb polítiques públiques. pic.twitter.com/7OZ1IDUS7I — Càritas Barcelona (@caritasbcn) May 20, 2021 En el cas de l'Hospitalet és el primer cop que es fa una fotografia fixa de les persones sense llar a tota la ciutat i s'han localitzat 62 persones al ras i una trentena pernoctant en vehicles abandonats. La Fundació La Vinya, Creu Roja, Càritas Barcelona i les comunitats parroquials han mobilitzat més de 170 persones voluntàries per pentinar la ciutat. Per zones, se n'han trobat disset al Districte I (Centre, Sanfeliu i Sant Josep), dinou al Districte II (La Torrassa i Collblanc), setze al Districte III (Santa Eulàlia i Gran Via Sud), dotze al Districte IV (La Florida i Les Planes), quinze al Districte V (Can Serra i Pubilla Cases) i tretze al Districte VI (El Gornal i Bellvitge). Una cinquantena dormien a l'alberg municipal. En marxa el primer recompte de persones sense llar a L'Hospitalet. Una gran fita per visibilitzar aquesta realitat a la ciutat. pic.twitter.com/bHJv3rylcS — Fundació La Vinya (@fundaciolavinya) May 19, 2021 Les entitats impulsores del recompte assenyalen la importància de tenir per primer cop aquestes dades a la segona ciutat amb mes població de Catalunya per "posar a l'agenda municipal la pregunta sobre què cal fer per millorar les condicions de vida d'aquestes persones" i enfortir les accions en xarxa. A Barcelona, s'han mobilitzat 633 persones voluntàries en el que ha estat el setè recompte impulsat per la Xarxa d'Atenció a Persones Sense Llar (XAPSLL), formada per trenta-set entitats socials i l'ajuntament. S'han comptabilitzat 895 persones dormint a la via pública i 3.046 allotjades en equipaments municipals o de les diverses entitats. En el recompte del 2018, es van detectar 956 persones dormint a la via pública i 2.130 en recursos residencials de la XAPSLL. L'Eixample i Ciutat Vella L'Eixample és el districte amb més persones sense llar, 212 (217 en l'anterior recompte), seguit de Ciutat Vella, amb 176 (210) i de Sants-Montjuïc, amb 155 (172). Fonts de la XAPSLL han recordat que des de l'any 2008 fins a l'actualitat el nombre de persones que dormen al carrer detectades pels successius recomptes ha passat de 658 a 895, un increment del 36%. Assenyalen que hi ha hagut un augment de places en recursos residencials i insisteixen que la clau ha de ser "la prevenció i incidir en polítiques com un sistema de rendes mínimes garantides, un canvi en les polítiques migratòries per garantir drets fonamentals i una major accessibilitat a l'habitatge". A Badalona és el tercer cop que s'ha fet un recompte i s'han localitzat 48 persones (33 homes, quatre dones i onze que no s'han pogut identificar). En l'acció impulsada per la Taula Sense Llar de Badalona, s'hi han implicat més de 120 voluntaris i voluntàries. Aquesta nit, segons dades de la Taula, hi havia 299 persones (262 homes i 37 dones) en centres, pisos d'inserció, pensions i habitacions de relloguer o en espais que és consideren infrahabitatge. L'any 2018 aquesta xifra de persones en recursos d'entitats i infrahabitatge era de 172. Més de 120 voluntaris i voluntàries faran possible el tercer Recompte de persones sense llar a #Badalona Des de la Taula #SenseLlar agraïm un cop més la gran resposta del voluntariat! Inscripcions tancades pic.twitter.com/zpWrbqGg5q — Fundació Acollida i Esperança (@Fund_Acollida) May 14, 2021 Les xifres de Badalona mostren una situació similar de persones dormint al carrer respecte al 2018, on se'n van detectar 57. "És una xifra que, juntament amb l'augment del nombre de persones que viuen en recursos de les entitats, torna a fer evident la cronificació de la pobresa", alerta la Taula, formada per la Fundació Llegat Roca i Pi, Càritas Diocesana de Barcelona, la Fundació Acollida i Esperança, Creu Roja del Barcelonès Nord, la Fundació Mambré, Sant Joan de Déu Serveis Socials, i l'Ajuntament de Badalona. La Taula Sense Llar de Badalona es proposa repetir el recompte l'any 2023 i complementar-lo amb la realització d'alguna enquesta o qüestionari a les persones sense llar de la ciutat per tal d'obtenir també informació de caire qualitatiu que permeti ajustar més les accions a la realitat del sensellarisme a la ciutat.


source: CulturaX

text: 3 agost, 2017 - Noticias CAMP DE TURIA Daily Archives: 3 agost, 2017 Les Alfàbegues de Bétera arriben a Gàtova i altres municipis de la comarca Aquesta setmana va començar l'entrega, per part dels operaris municipals de l'Ajuntament de Bétera, d'una alfàbega monumental les distintes dependències de les institucións oficials de València ciutat. Diputació de València, l'Ajuntament de València, el Mercat Central, el Palau de la Generalitat o les Corts Valencianes són els edificis de la ciutat on romanen, durant aquest dies,...


text: Canvis a la cúpula dels Mossos pel fitxatge pel Barça de Ferran López La República Canvis a la cúpula dels Mossos pel fitxatge pel Barça de Ferran López David Boneta s'incorpora a la direcció operativa al costat de Miquel Esquius i Joan Carles Molinero. Carles Anfruns és el nou cap de la Comissaria Superior de Coordinació Territorial i Marta Fernández la primera dona al capdavant de la Regió Policial de Barcelona David Boneta, en una foto d'arxiu, s'incorpora a la direcció operativa de Mossos. El comissari Ferran López, el fins ara número 2 del major dels Mossos d'Esquadra Josep Lluís Trapero, serà el nou responsable de seguretat del FC Barcelona, segons ha avançat 'La Vanguardia' i ha confirmat l'ACN. Està previst que López s'incorpori en els propers dies al Barça després de 31 anys al cos i com a conseqüència de la marxa es produeixen diversos canvis en l'organigrama policial, informa Mossos en un comunicat. Entre altres, la comissària Marta Fernández serà la primera dona que assumeix el comandament màxim a la ciutat de Barcelona. López va ser el cap dels Mossos durant l'aplicació de l'article 155, un cop Trapero va ser destituït. Quan el major va ser absolt i va tornar a comandar el cos ho va fer amb López com a segon. El comissari David Boneta, fins ara cap de la Comissaria Superior de Coordinació Territorial, passa a formar part de la direcció operativa del cos, juntament amb el comissari Miquel Esquius i el comissari Joan Carles Molinero. Per la seva banda, el comissari Carles Anfruns, fins ara cap de la Regió Policial de Barcelona, assumeix les funcions de cap de la Comissaria Superior de Coordinació Territorial mentre que la comissària Marta Fernández passa a ser la primera dona que agafa el comandament màxim a la capital catalana. Fernández era fins ara la màxima responsable de la Comissaria General d'Investigació Criminal i la substituirà l'intendent Antoni Rodríguez, que ocupava el lloc de sotscap en aquesta comissaria. Segons una nota de Mossos d'Esquadra enviada aquest dimecres, l'organització policial, amb el major Trapero al capdavant, agraeix al comissari Ferran Lopez els anys de servei a la ciutadania des de diferents àmbits del cos i en destaca la "dedicació" i "lleialtat" a la institució durant tres dècades.


text: El Torneig Handbol Sorra Ciutat d'Igualada se celebra amb molt èxit - Regió7 :: El Diari de la Catalunya Central El Torneig Handbol Sorra Ciutat d'Igualada se celebra amb molt èxit El campionat ha arribat enguany a l'edició número vint-i-una JOSÉ ÁNGEL SOLANELLES El campionat ha arribat enguany a l'edició número vint-i-una El Club Handbol Igualada va ser l'organitzador del 21è Torneig Handbol Sorra Ciutat d'Igualada que va tenir el Parc de Valldaura com a seu. El torneig va ser una celebració dels vint anys que fa que l'handbol sorra té moments de protagonisme a la capital de l'Anoia. Per rememorar els primers anys del torneig, es va oferir participació sobretot a equips del CH Igualada i també als clubs més propers d'aquest esport. A més, al Campionat Obert hi van ser equips aficionats no federats. Van ser prop de 20 equips els que hi van competir, dividits en 10 categories, i van disputar fins a 80 partits i van assolir així una durada de 12 hores. Tot plegat va ser un dia animat amb molt jovent com a públic i jugades espectaculars per part dels jugadors. També es van fer partits de la categoria especial, on es destaca el paper de Pitufos Special A SAI CHI, Pitufos Special B SAI CHI i Cerdanyola. La jornada esportiva va concloure amb el lliurament de premis als equips guanyadors, amb Joan Alcoberro, delegat de la Federació Catalana d'Handbol a la Catalunya Central. Finalment, des del CHI, es va fer un agraïment a totes les persones del club que hi van col·laborar i al gran suport de l'Ajuntament.


text: Presenten la biografia de Ramon Fuster a Bellaterra | BellaterraDiari by Redacció | febr. 28, 2020 | Cultura La biografia del pedagog i creador de l'antiga Escola Tagore de Bellaterra, Ramon Fuster i Rabés, es presentarà a Bellaterra. Serà el pròxim dissabte 7 de març a les 11.30 h, al centre que porta el seu nom, a l'Auditori de l'Escola Ramon Fuster (carrer Escultor Vallmitjana, 9) i aplegarà bona part del veïnat vinculat a l'antiga Escola Tagore i a l'institut bellaterrenc. Entre altres, la presentació de Ramón Fuster i Rabés. Biografia del mestre, convidarà a parlar a diversos exalumnes del professor i pedagog com el president de la Unió de Veïns de Bellaterra, Josep Maria Riba, el cronista i fill de Ma Rosa Fàbregas, Ignasi Roda, el vocal del Patronat de la Fundació Collserola, Jesús Betrian, o el copresident del Grup d'Alt Nivell per l'Aliança de les Civilitzacions, Federico Mayor Zaragoza. També participaran a la presentació la filla de Ramon Fuster, Maria Fuster, i el seu nét, Guillem Fuster, així com el biògraf del pedagog, el periodista Genís Sinca. La presentació del llibre està organitzada conjuntament per la Fundació Collserola i la Unió de Veïns de Bellaterra, amb la col·laboració dels exalumnes de l'Escola Tagore. A més de per conèixer i poder adquirir el llibre, l'acte servirà per recordar el paper que va tenir Ramon Fuster al panorama educatiu català, així com la tasca que va significar per a Bellaterra el projecte de l'Escola Tagore i tot el que se'n va derivar. En previsió de la gran quantitat d'assistents que es poden presentar a l'acte, des de la Fundació Collserola demanen que tots aquells interessats confirmin assistència a través de l'email fundacio@fundaciocollserola.cat.


text: Hospital de Sabadell - Unitat de Genètica Clínica Pediàtrica Consulta de genètica Nens amb -o història familiar de nens amb- múltiples malformacions Discapacitat intel·lectual/retard del desenvolupament Trastorn metabòlic conegut o sospitat: morts neonatals, retard ponderal, visceromegàlies, pèrdua de fites evolutives Defectes comuns del RN, com fenedura llavi i/o palatina, defectes del tub neural, peu bot, cardiopaties congènites Nens amb una aparença inusual, especialment acompanyat de falta d'augment ponderal o desenvolupament psicomotor no òptim Amenorrea primària, azoospèrmia, infertilitat o desenvolupament sexual anormal Anomalia cromosòmica familiar coneguda Famílies amb condicions hereditàries conegudes i/o preguntes respecte recurrències Història de qualsevol malaltia, que es dona en una família, especialment pèrdues auditives, cegueses, trastorns neurodegeneratius, talla baixa, malaltia cardíaca prematura, inmunodeficiència, alteracions del cabell, pell, ossos Història d'avortaments de repetició/òbits fetals Parelles amb consanguinitat Parelles amb preguntes sobre diagnòstic prenatal per qualsevol diagnòstic Preguntes habituals en la consulta de genètica Quin és el diagnòstic i que significa? Hi ha alguna prova per saber qui es portador de la condició? Hi ha possibilitat de diagnòstic prenatal? Quins són els procediments diagnòstics adequats prenatalment i els seus riscos? Com de precís és el diagnòstic prenatal? Quina símptomatologia dóna el problema? Quin és el tractament per aquesta situació? Quins altres especialistes necessitem? Pot una persona que no té la condició passar-la als seus fills? Els meus altres fills o germans podrien ser afectes? Hi ha serveis, programes per aquells que tenen aquesta situació? A on podem obtenir informació addicional d'aquesta condició? Com podem contactar amb altres persones en una condició similar? Quines investigacions s'estan fent i a on? Com es treballa en una consulta de genètica clínica? Procés diagnòstic Es la pedra angular en el diagnòstic dismorfològic. Els nens amb síndromes d'anomalies congènites múltiples poden mostrar una gran varietat individual d' anormalitats molt confoses i difícils d'entendre. És necessari primer detectar i després identificar totes les diferents anomalies abans de poder-les lligar dintre d'alguns patrons diagnòstics ja més comprensius. Realitzar l'arbre genealògic al menys en tres generacions Avaluació de estudis radiològics i analítics previs Examen físic: Regions anatòmiques Investigacions familiars Interconsultes a altres especialistes, neurologia, cardiologia, psicologia (fenotip conductual), oftalmologia,... Observació evolutiva Comparació amb casos coneguts: experiència persona, literatura,... Anàlisis cromosòmics Estudi fragilitat del cromosoma X Estudis de neuroimatge Sèrie esquelètica Estudis DNA molecular Estudis metabòlics para trastorns lisosomals, peroxisomals i mitocondrials Risc de recurrència Correcció de diagnòstic Consell per a l'individu afecte Opcions reproductives <> Escollir l'acció més apropiada per a ells, segons el risc, tipus de família, els seus principis ètics i religiosos i actuar en conseqüència de la seva decisió. Realitzar la millor aproximació al problema de la persona afecta i el risc de recurrència d'aquest trastorn. Unitat d'atenció a persones amb trastorns cognitius i conductuals de base genètica Està formada per un neuropediatra, una neuropsicòloga, una genetista clínica, una genetista (Laboratori Genètica) i un endocrinòleg del Servei de Medicina Pediàtrica. El diagnòstic dels pacients que presenten dèficits cognitius i altres disfuncions neurològiques, ha experimentat canvis substancials, a causa dels avenços en les tècniques de genètica molecular. En molts casos veiem que junt al retard mental hi ha manifestacions físiques i una forma de comportar-se específica o fenotip conductual, que ha resultat ser d'utilitat diagnòstica, així com d'interès pronòstic. La Unitat té com a objectius principals l'estudi i atenció integral de les persones afectes, en les seves diferents vessants: diagnòstic clínic i de laboratori, protocols de seguiment mèdic, valoració neurològica, avaluació psicològica, consell genètic. La discussió de la observació i anàlisi de cada professional permet realitzar el diagnòstic dels nous casos i el seguiment periòdic conjuntat enriqueix el coneixement d'aquestes malalties minoritàries. Formada per: Joan Badia (neonatòleg), Neus Baena (biòloga), Rosa Bella (patòleg), Manolo Corona (obstetra), Elisabeth Gabau (genetista clínica), Cèsar Martín (radiòleg pediàtric), Paco Mellado (obstetra), Rosa Perich (cardiòloga pediàtrica), Salvador Rigol (cirurgià pediàtric), Laura Serra (obstetra), Miriam Guitart (biòloga, cap del laboratori genètica). El genetista pot respondre a preguntes com la història natural del trastorn sota consideració, la possibilitat de diagnòstic prenatal, o el pla d'atenció immediata que necessitarà el nadó afecte. La disponibilitat del diagnòstic prenatal dóna opcions a les parelles que d'altra manera no podien tenir, com ara la preparació per rebre un infant amb un problema malformatiu o la terminació d'una gestació amb un fetus greument afectat. A parelles amb alt risc de tenir infants amb greus malalties, el diagnòstic prenatal els hi permet optar al embaràs. La informació obtinguda amb el diag nòstic prenatal pot ser important per l'obstetra en el maneig de la gestació i el part, també ho serà pel pediatra, neonatòleg i genetista en l'atenció immediata que se li ha d'oferir al nounat. Aquesta informació també pot ajudar als pares per preparar-los pel naixement d'un nen amb un determinat defecte. El genetista clínic dins la unitat de diagnòstic prenatal intervindrà en diferents nivells del procés assistencial. En la detecció de parelles amb un risc incrementat de trastorn genètic en la seva descendència. En el diagnòstic diferencial del defecte detectat prenatalment i és la persona que transmetrà l'informació a la parella. En el tancament del cas postnatal, tant si es un nounat o en el cas d'una interrupció de la gestació. Sempre oferint el consell genètic, amb la màxima claredat, perquè la parella pugui decidir entre les diferents opcions que se li plantegen.


text: by BA Advocats | març 30, 2022 | Laboral A partir d'avui, 30 de març de 2022, entren en vigor la resta de modificacions de l'Estatut dels Treballadors establertes al Reial Decret-llei 32/2021, de reforma laboral, i desapareix, per tant, la possibilitat de subscriure contractes per obra i servei, es modifiquen els contractes temporals de duració determinada, els formatius, els de substitució i es regulen noves casuístiques dels contractes fixos-discontinus.


text: Apartment Lognan 2 Chamonix França - Ofertes d'hotels amb els MILLORS DESCOMPTES EN LÍNIA Fer un comentari al lloc web Apartment Lognan 257 Promenade Marie Paradis, Le Lyret, Chamonix, França, 74400 - Veure al mapaNotable7,9Basada en9comentarisApartment Lognan 2Veure més fotosVestíbulVeure més fotosVeure totes les 24 fotos Tant si es tracta d'un viatge de plaer com si és de negocis, Apartment Lognan és una elecció d'allotjament magnífica quan visiten Chamonix Mont Blanc. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Apartment Lognan asseguren una estada plaentera als seus clients. Les carecterístiques més important de l'hotel inclouen habitació familiar, ascensor. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent camp de golf (a 3 km), esquí. Descobreixi una encantadora mescla de servei profesional i ampla gama de característiques a Apartment Lognan. Cal que informeu el Apartment Lognan 2 de la vostra hora d'arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


text: Núvies amb rams... de pizza! | La Fura Inici Pistes Núvies amb rams... de pizza! Núvies amb rams... de pizza! Vinga, va, que ens posarem friquis, friquis. Ja us avancem que la pista que us presentem és oliosa i fastigosa, però no ens n'hem pogut estar... Estimades floristes, sabeu que us estimem, però deixeu-nos que ensenyem aquest ram de núvia fet (atenció!) amb pizza. Sabíem que hi havia rams amb forma de buquet, en cascada, de flor seca, amb fruites... però de pizza!? L'ha creat el restaurant Villa Italian Kitchen, als EUA, i els sortegen entre els seus clients.


text: (S'ha redirigit des de: Abel Matutes) (1992) doctor honoris causa Concedit per Universitat Complutense de Madrid El 1986 abandonà la política espanyola al ser nomenat membre de la Comissió Delors a l'entrada d'Espanya a la Unió Europea. Així entre 1986 i 1988 fou nomenat Comissari Europeu de Crèdit i Inversions; entre 1989 i 1992 fou nomenat Comissari Europeu de relacions amb el Mediterrani i Llatinoamèrica; i entre 1993 i l'abril de 1994 Comissari Europeu de Transport i Energia. Durant la seva gestió en la Comissió Europea va iniciar amb un procés de capacitació del gabinet d'aquest organisme per a crear mecanismes de diàleg, evitant frecs polítics entre els diferents representants.[3] Amb la victòria de José María Aznar en les eleccions generals de 1996 fou nomenat en la formació del seu primer govern Ministre d'Afers Exteriors. Durant la seva gestió com a Ministre d'Afers Exteriors va realitzar una visita oficial a Cuba, la qual cosa va constituir un fet històric, ja que seria el primer gest d'acostament entre el govern espanyol i el règim cubà. Posteriorment l'illa seria visitada per Miguel Ángel Moratinos, successor de Matutes, apostant per una restitució gradual de les relacions entre ambdós països.[4] Referent a això Matutes va lloar la gestió del PSOE al donar continuïtat al projecte iniciat amb l'illa malgrat ser d'un partit històricament contrari.[5]


text: Aurora Vigil-Escalera Galeria d'Art participa a ArtLima 2019 | Bonart Aurora Vigil-Escalera Galeria d'Art participa a ArtLima 2019 Aurora Vigil-Escalera Galeria d'Art serà present a ArtLima 2019. En aquesta ocasió, la galeria presenta a l'estand E28-E30 un projecte expositiu que engloba tres de les disciplines artístiques que actualment estan presents a la galeria, -pintura, escultura i obra gràfica- amb l'objectiu de promoure i difondre l'art contemporani espanyol fora de les nostres fronteres. La pintura està representada per Ismael Lagares, l'obra es desenvolupa en una obra de gran format, de tall expressionista i amb important càrrega matèrica. A causa de la seva metodologia experimental, té una factura colorista, vibrant, ràpida i solta que entra de ple en l'abstracció. Lagares juga amb la densitat pictòrica de les seves obres ja sigui per excés o per moderació. Pesades masses de pintura conviuen amb suaus tocs de pinzell, creant així un escenari fràgil i rotund alhora. Així mateix, el suport adquireix la mateixa importància en les seves obres, sent el lli el fons sobre el qual es construeix l'obra. Patica Jenkins Gibson és considerada en el context de l'art peruà 1 continuadora del corrent de l'art concret. Les seves pintures són seguidores de la tradició abstracta geomètrica que existeix a Perú i del moviment de l'art concret iniciat a la dècada dels anys 30. Al seu torn, els seus llenços de petit i gran format són afirmacions constants d'una abstracció pura, que advoquen per l'experimentació visual i en els quals es reconeixen certa construcció d'un vocabulari geomètric investigatiu i autoral. Etiquetes: ArtLima 2019 · Aurora Vigil-Escalera Galeria d'Art · Ismael Lagares · Patica Jenkins Gibson


text: La Revista Quaderns d'Acció Social i Ciutadania publica un monogràfic sobre El retorn social de la cultura" | Animació Sociocultural i xarxa ← Entrevista a Àngel Mestres de Trànsit Projectes L'escorxador d'Elx. Un exemple de fàbrica cultural → Aquesta entrada ha esta publicada en arts plàstiques, política cultural, projectes, revistes. Afegeix a les adreces d'interès l'enllaç permanent.


text: (fr) Grégoire XI Rosiers-d'Égletons, Llemosí, França Seguint la mateixa política eclesial que els seus antecessors, va col·locar bisbes francesos al capdavant de les diòcesis italianes provocant el rebuig popular, el qual va ser aprofitat per Bernabó Visconti per apoderar-se, en 1371, de Reggio i d'altres territoris pontificis. Gregori XI respon enviant una bulla d'excomunió a Bernabó qui fa menjar als legats que se la comuniquen el pergamí sobre la que està escrita. El 17 de gener de 1377, Gregori XI va tornar a Roma, retorn que no va posar fi a les hostilitats. Al contrari es van agreujar a causa dels esdeveniments de Cesena en els quals el cardenal, i futur antipapa Climent VII, va ordenar massacrar a la població provocant revoltar de tal manera el poble romà que el Papa es va veure novament a sortir de Roma i tornar Avinyó a la fi de maig del 1377. Va tornar novament a Roma el 7 de novembre encara que només la seva mort, el 26 de març del 1378, li impedirà un retorn desitjat a Avinyó, ja que se sentia amenaçat al seu propi palau.


text: El que em passa pel cap: de novembre 2014 Relat. Les amigues: la Teodora La Teodora ens va explicar entusiasmada el projecte de la seva filla: - Amb els diners capitalitzats de l'atur ha pensat obrir un centre de dia als baixos de l'edifici on viu. Hi ha un local gran per llogar . Al barri hi ha molts iaios i cap centre d'aquest tipus. Segur que serà un èxit! Ningú va dir res, encara que totes vam pensar que era un projecte arriscat. Però la Lola, que no se'n calla ni una, va voler fer constar la seva opinió. -Però Dora, la teva filla no veu que això és un disbarat! És una inversió molt important, fa falta molta instalació, molt condicionament perqué li donin els permisos. Digues-li que no s'enredi. Ella sempre ha trobat feina, la teva filla és una bona infermera. Però la Dora es va prendre molt malament aquest comentari i ja cap de nosaltres es va atrevir a dir res més. El projecte va tirar endavant amb molts problemes, demora i més inversió de la prevista - aquí la nostra amiga va haver de col·laborar- i finalment el Centre de Dia Albada es va inaugurar amb una petita festa sis mesos més tard del previst. Els molts iaios, que segons la Dora, hi havia al barri es van fer fonedissos com a usuaris del flamant centre i del potencial de clients tan sols quatre s'hi van apuntar. Uns dies la Dora estava entusiasmada perquè tenien dues altes, però al cap de poc ens deia que un parell dels habituals els havien ingressat en una residencia. O havien traspassat. Ho deia així : "traspassat"... Han passat dos anys i la cosa no rutlla. La Dora està tant amoïnada que l'altre dia li deia a la Lola: -Tenies raó, no ens havíem d'haver enredat en negocis en els temps que estem vivint. Ens crivellen a impostos i no fem ni per cobrir despeses. Temps enrere en una família pare i mare treballaven i es gastaven gairebé tota la pensió que l'avi cobrava en pagar un centre de confiança on estigués atés i entretingut. Ara, que tothom està a l'atur, asseuen els vellets davant del televisor perquè es distreguin. I amb la pensió tapen forats i miren de malviure mentre no s'arreglin les coses. Totes vam pensar que la pensió de viduïtat de la Dora també devia servir per tapar forats de negocis ruïnosos. I ens vam entristir. Pintura: Nacho Puerto Publicat per El que em passa pel cap a 0:00 10 comentaris: Etiquetes de comentaris: Relats les amigues, Relats: Glòria hi ha coses de les que no se'n pot prescindir... Com tu em desvetlla i m'estimula. Negre com els teus ulls. Càlid entre les meves mans, Et reconec a la boca, ets tu, tu fins l'ultima gota... Dintre meu equilibres l'arquitectura del meu cos despertant els instints adormits, donant corda a tots els òrguens. Com tu m'estimula, m'excita i...m'encanta! El cafè i tu, les meves drogues. Publicat per El que em passa pel cap a 22:29 18 comentaris: Etiquetes de comentaris: Poesia: Glòria Bosch i Morera, Zurich RELATS CONJUNTS: Martells La nostra col·laboració a RELATS CONJUNTS A en Jeroni cada cop li agradava menys la seva feina de comercial. Quan era jove aixo de marxar el dilluns i no tornar fins divendres a casa tenia els seus al·licients, però ara se li feia feixuc. Ja tenia una edat i una dona bonica que l'esperava. A vegades sospesava canviar de treball per un de més tranquil, però la seva era una bona feina, tenia un bon sou i una cartera de clients immillorable, a la seva edat no trobaria res millor. Feia tres mesos que, per acabar-ho d'adobar, l'empresa per la que treballava havia importat una quantitat ingent de martells de qualitat i a un preu molt interessant i no paraven de pressionar-lo perquè acabes de col·locar l'estoc que tenien al magatzem. Havia provat de vendre'ls entre els clients habituals, petites industries, tallers modestos, però els martells no s'acabaven mai, semblava que criessin. A la nit tenia malsons i els veia en fileres interminables desfilant marcials marcant el pas de l'oca, mofant-se d'ell. Per tal de perdre'ls de vista i com que tenia molts contactes i relacions va començar a visitar empresaris de més envergadura i finalment va ensopegar amb la persona adient. Es va interessar pels martells i, ajustant una mica el preu, va dir que se'ls quedaria tots i més que n'hi haguessin. En Jeroni va veure el cel obert, i , era dijous, un cap de setmana molt llarg per aprofitar. Va decidir tornar casa. Li daria una sorpresa a la seva dona. La sorpresa la va tenir ell. Va entrar sigil·losament a la saleta on es sentien sorolls i gemecs –la tele, va pensar ell- amb una ampolla de cava a la ma i a l'altra l'únic martell que quedava, el de mostra. I com ja us heu imaginat va trobar a la seva bonica dona i al seu cap nus, de quatre potes a la catifa fent el que tots penseu. L'impuls va ser irrefrenable. Amb l'ampolla de cava en va desnucar un i a l'altre li va obrir el cap amb el martell. Després va trucar a la policia. Ara, a la presó al tenen molt ben considerat, potser perquè a el director la dona també li posava les banyes i és comprensiu amb això dels crims passionals... Però de nit en Jeroni segueix amb els malsons. Ara a la desfilada de martells si han afegix unes ampolles de cava que els victoregen. Publicat per El que em passa pel cap a 0:00 30 comentaris: Les aquarel·les m'agraden molt, però no se'm donen gaire bé. Son difícils, però aquests tomàquets no m'han quedat malament. Oi que no? Doncs això, a seguir practicant! Etiquetes de comentaris: coses meves, dibuixos passa cada cosa!!! La noia s'havia menjat dos entrepans d'ibèric, una beguda de cola, pastis de poma, gelat i un cafè sol. El cambrer, un home de mitjana edat que havia fet molts quilometres patejant el Zurich, i que no li havia tret l'ull de sobre, li va portar el compte. Ella va confessar que no tenia diners i afegí amb un somriure seductor: -Però puc pagar en especies... Impertorbable, el cambrer digué que s'esperés un moment. Instants després va tornar: -L'encarregat diu que només pot admetre el pagament en especies si ho fa en canyella o vainilla de la millor qualitat. Publicat per El que em passa pel cap a 1:15 26 comentaris: Etiquetes de comentaris: Relats: Glòria, Zurich EL 9 DE NOVEMBRE votaré per tu! Per ells i per nosaltres no pot faltar el nostre vot. Publicat per El que em passa pel cap a 0:00 16 comentaris: de Forges, inspirada en una frase genial de l'inoblidable Ovidi Montllor. M'ha fet somriure, però ha estat un somriure trist. No és un acudit, és la crua realitat i, això, ben mirat, no té cap gràcia.


text: El Pergamí de Baix la Mar dedicat al Tenor Cortís | TV Denia El Pergamí de Baix la Mar dedicat al Tenor Cortís 31 enero, 2017 tvdenia.com Baix la mar, fallas, falles, pergaminos PRESENTACIÓ DE PERGAMINS I D'ESBOSSOS Quan comença l'any les falles ens preparem per a una activitat frenètica perquè cal agafar forces per a la festa que ens aguaita irremeiablement al caliu de la primavera. Per a acabar gener, la Falla Baix la Mar ha dut a terme dos actes importants. El primer va tenir lloc dijous 26 de gener, la presentació del pergamí 2017. Tal com anem anunciant, aquesta vegada hem encomanat la seua realització a l'artista Eugeni Llorca i està dedicat al Tenor Antonio Cortis. Amb aquesta obra volem donar llum a un home que va ser molt important en el bell cant. El passar del temps el va oblidar, però per a un poble com el nostre, que estima a la seua gent, és important recordar a qui va ocupar un lloc rellevant en la música. Un home que nàixer a la mar i cada vegada que podia tornava a Dénia, a la Campanera, la casa on gaudia del temps de descans. L'acte de presentació del pergamí va estar presidit pels nostres càrrecs Silvia Chornet, Sara Sendra, Jaume Pérez i Joan Felip Sala. L'artista Eugeni Llorca, ens va explicar la seua obra que va ser aplaudida pel nombrós públic assistents. En acabar l'acte N'Antoni Martí va fer entrega a Silvia Chornet i Joan Felip Sala, de la convocatòria que la nostra falla va realitzar a l'any 1967 per a tractar la formació de la nova comissió de la Falla Baix la Mar. Aquest document històric, degudament emmarcat, va ser depositat en el nostre casal. Agraïm al Sr. Martí la donació realitzada. Diumenge 29 de gener, el casal de Baix la Mar va ser el lloc elegit per a presentar els esbossos dels monuments fallers que es plantaran al mes de març. Amb l'assistència dels artistes Josep Sanchís, artista responsable de la falla gran, i Enric Ginestar, artista de la falla infantil, els nostres càrrecs van desvelar el secret. La Falla infantil portarà per títol "l'invers de l'univers" i la Falla Gran té per lema "Somnis Valencians". L'acte va ser presentat per la vicesecretària Maria Giner i van contar amb l'assistència de les Falleres Majors de Dénia Inés Alacreu i Mar Cabrera, acompanyades pel President de Junta Local Fallera José Antonio Monsonís i la nostra representant a la Cort d'Honor de la Fallera Major, Laura Casado. Tantes emocions convenia regar-les amb un bon dinar amb molt de fonament cous cous que va elaborar Josep Candel amb la col·laboració imprescindible del seu equip. Des d'aquestes línies volem agrair a tots l'assistència a l'acte i la col·laboració desinteressada dels cuiners i de Juan Andrés Pérez Peiró. TAST DE GINTÒNICS I ESPECTACLE MUSICAL Comencem la carrera a les Falles 2017, per això dissabte 4 de febrer, el nostre casal es converteix en un lloc on tastar i gaudir. Per la nit celebrarem un tast de gintònics acompanyat d'un sopar que no deixarà a ningú indiferent. Diumenge vinent, a les 12 hores al Centre Social la Falla Baix la Mar organitza el V Espectacle Musical Infantil amb la participació de la Banda de Música de Dénia. El calendari mariner ve ben carregat d'activitats, us recomanem que no us perdeu cap. Us esperem.


text: La formatgeria artesana L'Oliva d'Oliana, nova visita de l'Espai Ermengol - FÒRUM.ad La formatgeria artesana L'Oliva d'Oliana, nova visita de l'Espai Ermengol On: 09/09/15 14:25 La Ruta del Formatge organitzada per l'Espai Ermengol-Museu de la Ciutat de la Seu d'Urgell torna a celebrar aquest diumenge, 13 de setembre, una sortida guiada per visitar, en aquesta ocasió, la formatgeria artesana L'Oliva, situada a la població alturgellenca d'Oliana. En acabar, en cotxes particulars, els participants es traslladaran fins a Oliana per visitar la formatgeria L'Oliva. La següent visita serà la que ens portarà a conèixer, diumenge 25 d'octubre, la formatgeria artesana La Reula, la qual tancarà La Ruta del Formatge 2015 que haurà consistit en la visita de sis formatgeries artesanes de l'Alt Urgell que es va iniciar el passat mes de maig. Recordem que aquesta ruta té com a objectiu donar a conèixer aquest producte agroalimentari del nostre territori i els seus productors, i així donar-li el valor que es mereix. Previous Post: Decorar amb adhesius Next Post: S'allarguen 8 setmanes les obres de canalització del riu Gran Valira amb un import de 88.000 euros


text: Resposta a l'article de Jordi Cabré | soymenos ← Jordi Cabré, director general de Promoció Cultural, sobre "La degradació de l'art i la política cultural a Catalunya" Palabras clave: un vocabulario de la cultura y la sociedad → Resposta a l'article de Jordi Cabré Publicado el 03/07/2012 por soymenos Resposta a l'article d'en Jordi Cabré, director general de Promoció Cultural de la Generalitat de Catalunya, publicat el 2 de juliol de 2012 a El Punt Avui, i titulat "Política cultural contra cultura?" Sí, política cultural anticultural Per JLM Ahir, el Sr. Jordi Cabré, Director General de Promoció Cultural del govern català, escrivia un article en aquest diari en el que manifestava la seva oposició als arguments del meu text "La degradació de l'art i de la política cultural a Catalunya". Ja és bó que els polítics baixin a terra i acceptin el repte dels debats públics i oberts, i també privats, per què no, com el que vam tenir al dinar que ferem plegats. Però un debat, perque sigui fructífer, ha de basar-se en la sinceritat dels arguments, en el fet de que no es produeixin paradoxes insuperables entre el que hom diu i el que hom fa. I, és clar, ara m'adreço al Sr. Cabré polític, perque no m'agradaria admetre que els polítics tenen carta blanca per fer que aquestes paradoxes quedin en no res. El Sr. Cabré es pregunta, extranyat, sobre la relació entre el noucentisme i l'actual política cultural. Només cal veure les nombroses manifestacions del seu Conseller, Ferran Mascarell, referents al "deucentisme" com a doctrina d'aplicació en l'àmbit de la política cultural. No és que m'ho tregui jo de la màniga, és que ho diu el seu cap amb totes les lletres. El "deucentisme", segons el Conseller, vol dir "renovar el país", tal i com suposadament es va fer fa cent anys. Deia el Sr. Mascarell el 2011: "De tant en quan, una generació ha de saber canviar els paràmetres [...] En tot cas, jo optaria per una jardineria científica, perque cal un cert ordre". Però quins paràmetres cal canviar? Quins són els criteris per a fer-ho? Si un bosc esdevé jardí gràcies a l'acció del jardiner, és el bosc qui ha decidit fer-se jardí? A qui i per què interessa ajardinar la realitat creativa? Vet aquí la relació entre noucentisme i política cultural: convertir el bosc, amb la seva pluralitat i naturalitat, en un parc endreçat. Discrepa el Sr. Cabré al seu article de la "hipotètica degradació" de la que parla el text, però admet l'"angoixa" que hi veu. Respecte a això, caldria recordar unes altres paraules del Conseller Mascarell: "els artistes no saben expressar l'angoixa de la nostra cultura". M'alegro que el Sr. Cabré desdigui la percepció del seu cap. Ja entenc que no podré convençer-lo de que el menyspreu del Conseller vers els artistes rau en el fet que una enorme part d'aquests considera (considerem) el poder com el principal motiu de l'angoixa contemporània, la qual cosa naturalment no acaba d'agradar al poderós. Com vol el poder que hom expressi la incertesa, l'angúnia dels nostres temps, quan és la font principal de la que brolla? És per això que s'empra la figura del jardiner; cal esborrar les evidències de l'angoixa. El Sr. Cabré, i aquí anem al fet important, manifesta la necessitat d'apostar per algunes linies discursives que facin possible la "rendibilitat artística i la veritable repercussió social més enllà de la viabilitat econòmica". També apunta, per exemple, el fet de que els centres culturals siguin "espais de auto-coneixement més que no pas de conservació". No podriem estar-hi més d'acord. La qüestió és que aquestes paraules res tenen a veure amb les legislacions que el seu partit ha elaborat, tant al govern català com a l'Ajuntament de Barcelona. Ni el Plà d'Ordenació de Museus, ni les Lleis Òmnibus referents a la cultura, ni el Plà d'Acció Municipal, ni l'Acord Nacional per la Cultura, ni l'Avantprojecte de la Llei de Mecenatge, recullen les més mínimes directrius perque això sigui així. Ben al contrari: parlen de marca internacional, de privatització de la cultura, de mercantilització d'icones, de la creació de "relats" i "cànons" oficials als museus. Les referències al teixit social que fa possible la diversitat cultural, al retorn social de tota producció cultural o la existència i reconeixement d'altres fòrmules de gestió cultural només hi apareixen com a fòrmules buides, i mai van acompanyades de cap proposta precisa, com sí ho van les directrius respecte a la internacionalització de les industries culturals, a la desgravació fiscal del productes culturals dels més benestants, o a la centralització de les experiències culturals als museus. Estic segur que molts i moltes ens congratulem de veure un Director General de Promoció Cultural subratllant la necessitat de reconèixer l'enorme capital social que representa per a un país la seva producció cultural quan no està estrictment subjecta a la simple explotació comercial o política. Però, al mateix temps, seguim amb l'angoixa de detectar que certes paraules del poder han estat buidades de sentit, han estat capgirades a fí d'apaivagar el conflicte principal que tenim: que la política cultural ha segrestat la cultura, impedint-ne el seu desenvolupament; que el jardí és un acte d'enorme violència sobre ecosistemes que, agradi o no al poder, sí que existeixen. De totes maneres, segueixo encantat de poder continuar el debat amb el Sr. Cabré allà on surti. Dissentir només és veritablement útil quan hi ha diàleg, però cal que les paraules fugin de la prestidigitació i remetin a la realitat. Esta entrada fue publicada en Helarte como política y etiquetada El Punt Avui, Jordi Cabré, Jorge Luis Marzo, La degradació de l'art i de la política cultural a Catalunya. Guarda el enlace permanente.


text: Papers històrics al contenidor Personal de l'Arxiu i la Biblioteca nacionals rescaten de les escombraries documents dels anys vint i trenta de sindicatura i el comú El rostre d'una encara jove Elizabeth Taylor sobresortia d'entre les escombraries llançades al contenidor de runa al costat d'una casa en obres a l'Antic Carrer Major de la capital. Això va cridar l'atenció d'una veïna que hi passava. S'hi va atansar per mirar-se les portades de revistes cinematogràfiques dels anys quaranta i cinquanta. Però més sorpresa es va quedar encara quan entre el paperam va detectar que hi havia papers amb el segell del comú i d'altres dirigides a un síndic, entre un bon grapat de documents amb aspecte de ser cartes originals. Va tenir la reacció encertada: dirigir-se a #3 explicacions i responsabilitats! (03/12/16 22:27) Com es possible un acte de " vandalisme cultural" com aquest? ignorancia, deixadesa, quina explicació se' ns donará als ciutadans? Hi hauran responsabilitats? o, com sempre, aqui no ha passat res...? #2 CABIROL DEL CASC ANTIC (03/12/16 13:30) Aquests Funcionaris molts ficats a dit en el seu temps historic pot-ser és el 1er cop que treballen una mica. Pobrets han hagut de regirar les escombraries. Ho compensaran aquest nadal amb unes bones vacances una paga doble algun pontet festiu també una panera i les 2 Andorres van molt bé.


text: Nou derbi a l'Olímpic, contra el totpoderós Barça | El Diari de Badalona Inici Nou derbi a l'Olímpic, contra el totpoderós Barça Aturar Mirotic, repte d'altura per a la Penya. / M.A. Chazo (FCBQ) Plat fort per tancar l'any a l'Olímpic, amb el Barça com a convidat (diumenge, 18.30h). La Penya afrontarà davant dels blaugrana el segon derbi català consecutiu a la lliga i intentarà esborrar el disgust que va patir fa set dies contra el BAXI Manresa (104-106). Una derrota que va truncar la ratxa de victòries dels badalonins a casa (9 entre ACB i Eurocup) i que ha refredat l'embranzida cap al somni de la Copa. Els verd-i-negres, a més, venen de deixar una molt mala imatge a Ljubljana en l'Eurocup i és obligat recuperar sensacions, sobretot en l'aspecte defensiu. No fer-ho pot suposar una nova patacada, sobretot tenint en compte que davant hi haurà un Barça que a cop de talonari ha construït una plantilla d'escàndol per guanyar-ho tot. Svetislav Pesic compta amb una autèntica constel·lació d'estrelles, encapçalada per Nikola Mirotic (24,9 de valoració per partit), i la Penya necessitarà retrobar-se amb la seva millor versió si vol tenir opcions de fer un bon regal de Nadal a l'afició verd-i-negra. És cert que a l'ACB els blaugrana han patit ja tres derrotes, l'última fa una setmana al Palau contra l'Unicaja (95-105), però per guanyar-los la Penya no pot exhibir les mancances defensives que s'han vist contra el Manresa i sobretot contra el Cedevita Olimpija. Els verd-i-negres, amb tot, intentaran aprofitar el desgast dels barcelonistes, que arribaran al derbi després d'una setmana amb doble sessió a l'Eurolliga. Dimarts el Barça va rebre l'Asvel Villeurbanne al Palau, amb triomf per 80-67, i aquest divendres ha jugat a la pista del Bayern de Munic, també amb victòria (67-77). El derbi d'aquest diumenge serà el 85è de la història de la lliga que es juga a Badalona. Els verd-i-negres dominen el balanç total amb 47 victòries i 37 derrotes, tot i que dels darrers deu enfrontaments a l'Olímpic només n'han guanyat un, el de la temporada passada (89-77), fruit de l'abisme que separa actualment els pressupostos d'uns i altres. El Joventut i el Barça ja es van veure les cares a l'Olímpic el passat mes de setembre, amb motiu de la Lliga Catalana. Els dos equips van protagonitzar una de les semifinals del torneig, on un bàsquet de Kyle Kuric a tres segons del final va acabar donant el triomf als de Pesic (85-87). Harangody i Zagars, que van ser baixa a Ljubljana en el partit de l'Eurocup, tornaran a estar a disposició del tècnic verd-i-negre. Calendari del Top 16 D'altra banda, el Joventut ja coneix el calendari de la segona fase de l'Eurocup. L'estrena al Top 16 serà a l'Olímpic davant del Morabanc Andorra, el dimecres 8 de gener. El 14 de gener la Penya visitarà la pista de l'Unicaja i el 22 tancarà la primera volta a casa contra el Tofas Bursa. El 28 de gener els verd-i-negres viatjaran a Turquia i després aniran a Andorra (4 de febrer), per cloure el Top 16 de nou a Badalona davant de l'Unicaja, el 4 de març.


text: Inés Arrimadas: "La ocupación del espacio público por parte del separatismo y la fractura social en Cataluña son insostenibles" | Diari Català Digital La líder de Cs a Catalunya, Inés Arrimadas, ha acusat aquest dissabte al Govern d'alimentar la "confrontació" a Catalunya entre partidaris i contraris a la independència. Ho ha dit en declaracions als mitjans a Canet de Mar (Barcelona) al costat de diputats de Cs, on ha estat esbroncada per diverses persones amb crits de 'Llibertat presos polítics', als quals han respost cridant 'Llibertat'. Ha sostingut que "amb aquest intent de boicotejar la llibertat de catalans per poder passejar tranquil·lament per Canet, es demostra la necessitat de reconstruir la convivència". "El Govern de la Generalitat ha alimentat aquesta confrontació. Hi ha gent que es pensa que ens pot vetar, que ens pot prohibir venir a municipis de Catalunya", ha alertat i ha recordat que la setmana vinent el Parlament celebrarà un ple sobre la convivència a proposta de Cs. Així mateix, ha afirmat que impulsaran mesures per "respectar la neutralitat dels espais públics perquè estiguin lliures de simbologia política, que es condemni la violència i la declaració de persones senar grates per les seves idees". Després que Cs sol·licités un permís per celebrar un acte polític que va ser denegat per l'Ajuntament perquè l'espai ja estava ocupat per altres actes i activitats relacionats amb la Festa Major. L'alcaldessa de Canet de Mar, Blanca Arbell, ha explicat en declaracions als mitjans que van dir a Cs que demanessin un altre espai però que no ho han fet i que està a favor que vinguin al municipi a expressar-se, però ha criticat que "han vingut a provocar". "Hi ha gent que es pensa que ens pot vetar, que ens pot prohibir venir a municipis de Catalunya" Sobre la decisió de la justícia alemanya d'extradir a l'expresident de la Generalitat Carles Puigdemont solament per malversació, Arrimadas ha afirmat que "ha demostrat que no hi ha presos polítics a Espanya i també diu que no va haver-hi violència imputable a Puigdemont però que aquesta violència no va tenir l'envergadura suficient per fer caure l'ordre constitucional". A més, ha preguntat al president del Govern, Pedro Sánchez, què farà si els partits independentistes no acaten la decisió del jutge del Tribunal Suprem Pablo Llarena de suspendre als diputats investigats pel procés independentista: "Què farà Sánchez si Parlament i els partits independentistes decideixen no complir la resolució judicial, una vegada més?". ATENCIO la lider del partit ultra Arrimadas es passeja per Canet amb un dels agressors dels veins, conegut pels seus actes vandalics i mai detingut #terrorisme #impunitat pic.twitter.com/xvINh3Ago0


text: -face+books: d'octubre 2012 Otakus, aprofiteu el primer cap de setmana de novembre per visitar la XVIIIena edició del Saló del Manga. Hi trobareu com sempre activitats, botigues, tallers i un ambient que val molt la pena viure'l en directe. Us avancem les exposicions: 1. "Fashion Cosplay": es mostrarà una selecció de vestits de cosplay nacionals i internacionals amb la finalitat de mostrar al públic la varietat i qualitat del cosplay. I què és el cosplay? És disfressar d'un personatge de manga, anime o videojoc japonès. 2. "Porco Rosso. 20 anys de vol": el 18 de juliol de 1992 es va estrenar "Porco Rosso", una de les pel · lícules més espectaculars de l'animació japonesa. Va ser dirigida per Miyazaki. Porco Rosso, nom que li ve per una maledicció que va patir anys enrere i que va transformar el seu cos humà en el d'un porc gegant antropomorf. 3. "Manga a la carta": exposició i diverses activitats com tallers i conferències de gastronomia i que compta amb l'assessorament de Roger Ortuño. 4. "20 anys de Bola de Drac a Espanya": impossible que ningú no se sàpiga les seves històries, cançons ... L'horari és de 10 del matí fins a les 21h del vespre (excepte diumenge que tanquen a les 20h) Publicat per -face+books a 9:58 Cap comentari: Novetats de tardor a la biblioteca Benvinguts al nou curs 2012-13 i a les propostes de la nostra Biblioteca, que us anirem comentant al bloc. Per començar, podeu visitar l'exposició de les novetats de tardor. Destaquem la novel.la que esperàveu molts : Els jocs de la fam de Stephanie Meyer. Si us hi enganxeu, ens demaneu la continuació de la trilogia . Recordeu que teniu uns fullets damunt la taula de les bibliotecàries on podeu sol.licitar els llibres que vulgueu. Ja sabeu que els anirem adquirint de mica en mica. Aquí teniu l'enllaç per poder saber més sobre els personatges,el món salvatge que hi apareix descrit, la saga, l'autora de la novel.la i altres aspectes fascinants d'aquesta història que ha atrapat a molts joves des que es va publicar abans de l'estiu. Recordeu que també disposem de les lectures que cada departament ha triat per al curs. Però només en tenim un parell d'exemplars. Afanyeu-vos i veniu a demanar-los en préstec ! Qui no corre, vola!


text: L'EMD de l'Estartit guanya múscul financer, amb més ingressos i despeses • Ràdio Capital de l'Empordà L'Entitat Municipal Descentralitzada de l'Estartit gestionarà un pressupost d'1.195.000 euros per a l'any 2018. Això representa un augment del 30% dels diners de l'any passat, quan el pressupost rondava els 900.000 euros. L'EMD va assumint competències a mesura que acaben els concursos que tramitava l'Ajuntament. Aquest 2018 ja assumirà les assegurances, l'enllumenat públic i la gestió de l'escola bressol Mar i Cel. Ho explica el seu president, Genís Dalmau. https://www.radiocapital.cat/wp-content/uploads/2017/12/Dalmau_pressupost_20170102.mp3 També augmenten els fons propis, principalment per la zona blava, els guals i la gestió del patrimoni. En aquest sentit, a partir d'aquest gener serà l'organisme XALOC de la Diputació, i no l'Ajuntament, qui es farà càrrec dels ingressos que són competència de l'EMD. El capítol d'inversions de l'EMD inclou partides per instal·lar aire condicionat a l'escola bressol (15.000 euros), instal·lar jocs infantils al passeig (14.000) i arranjar un local per a entitats (10.000). La gran part d'inversions a l'Estartit, però, són cobertes per l'ajuntament. Destaquen els 390.000 pel darrer any del Life Pletera, els 150.000 per la segona fase de l'Espai Medes, i uns altres 150.000 per a la nova biblioteca de l'Estartit, que se situarà al primer pis de l'edifici on ja hi ha l'escola bressol.


text: Finalització de les obres a l'Institut Pau Vila de Sabadell – Constraula Finalització de les obres a l'Institut Pau Vila de Sabadell Entre els mesos de juliol i novembre de 2017, Constraula, empresa del grup Sorigué, ha executat les obres, ja finalitzades, corresponents al contracte "Execució de les obres RAM2017 als serveis territorials al Vallès Occidental a l'institut Pau Vila de Sabadell". Aquestes obres han consistit a grans trets en: Zona d'accés: Es modifica la zona d'accés, eliminant barreres arquitectòniques i adaptant-la a la normativa vigent per a persones de mobilitat reduïda. Es modifiquen les reixes i portes d'accés donant-li mes alçada i es col·loquen baranes i passamans a ambdós costats de la rampa d'accés. Zona de secretaria: Es modifiquen lleugerament els espais i es realitza una petita sala de visites/reunions, amb les modificacions elèctriques/enllumenat que això comporta. Tanmateix es col·loca mobiliari nou a secretaria. Sala de calderes: Es modifica la seva posició i es canvia tota la instal·lació excepte les calderes que es deixen les existents, evitant deixar trams soterrats. Un cop iniciada l'obra (i fora de projecte) es decideix modificar la instal·lació de calefacció i realitzar una bona sectorització, havent 4 circuits diferenciats, dos circuits per cada edifici (cada circuit correspon a una façana) Interior dels edificis: Es col·loquen unes portes metàl·liques de grans dimensions per tal de sectoritzar l'edifici ja que aquest també té batxillerat nocturn i no hi ha necessitat de tenir tot l'institut obert. Modificació ubicació del Rack: Es modifica lleugerament la ubicació del rack, independitzant-lo en una sala sense presencia de professorat ni estudiants, amb la seva ventilació corresponent. Lavabos i sala de neteja / sala d'emmagatzemament: Es realitzen lavabos nous a les dues plantes de l'edifici A, tant instal·lacions com distribució, realitzant un lavabo mixt i un lavabo adaptat. Tanmateix es realitza una sala per la neteja amb el seu abocador i una altre petita sala per magatzem. Sala d'informàtica: S'amplien les bases d'endolls i es retira un forn antic. Sala de professors: Es realitza una pica i es desplaça el projector existent. By Constraula| 2018-09-03T15:12:26+00:00 3 setembre, 2018|Manteniment Edificis|0 Comments About the Author: Constraula Arranjaments interiors i adaptació d'espais dels equipaments per la Gerència de Drets Socials de Barcelona


text: 3 de Desembre de 2021 a les 9:40 Aquest novembre a Golden Hotels hem realitzat un mercat solidari de 2na mà on la totalitat de la recaptació l'hem destinat a la causa de La Marató de TV3 del 2021, dedicada a la Salut mental. En aquest mercat solidari es va poder comprar roba i complements de segona mà que els treballadors de Golden Hotels, els nostres amics i familiars van aportar a la campanya. La roba i complements que no van ser comprats, els vam donar a la Creu Roja i Càritas de Pineda de Mar i a la AECC de Blanes.


text: Pirineus TV | L'Alt Urgell, 9 de juny 2015: 140 ALUMNES FAN LA SELECTIVITAT A LA SEU D'URGELL Aquest dimarts ha començat la selectivitat que s'allargarà fins dijous. Durant 3 dies, 140 alumnes dels instituts Joan Brudieu de La Seu d'Urgell, Hug Roger III de Sort i Pere Borrell de Puigcerdà faran les proves al CETAP de la Seu d'Urgell. Des de fa 10 anys la Universitat de Lleida habilita un tribunal de la selectivitat a la capital alturgellenca per evitar els desplaçaments dels estudiants fins a Lleida. Les proves han començat aquest dilluns sense incidències destacables. Els alumnes han començat la selectivitat amb l'examen de castellà i després han fet el de llengua catalana. Les primeres impressions han estat bones. Pel que fa a la preparació per la prova, molts alumnes han optat per anar repassant les matèries durant les últimes setmanes. Els resultats de la selectivitat es coneixeran el pròxim 26 de juny i l'assignació de places universitàries es farà el 10 de juliol. Parlen al vídeo: JULIÁN ACEBRÓN, President Tribunal Selectivitat – JOAN CRIADO, Professor Institut Pere Borrell – NÚRIA SANSA, Estudiant Institut Joan Brudieu – ENRIC BADIA, Estudiant Institut Hug Roger III L'Alt Urgell, 9 de juny 2015: MILLORAR LA TRAMITACIÓ D'EXPEDIENTS ALS... L'Alta Ribagorça, 10 de juny 2015: DURRO ENGEGA LES FALLES A L'ALTA...


text: UGT planteja 'ressuscitar' el salari mínim català El sindicat liderat per Camil Ros advoca per impulsar, via contractació pública de la Generalitat, un salari de referència per a Catalunya, que rondaria els 1.250 euros 15 de de març del 2021. 17:26 UGT de Catalunya proposa 'ressuscitar' la proposta d'un salari mínim català de referència per adaptar el cost de les necessitats bàsiques amb les nòmines dels treballadors catalans. Aquesta és una de les 40 propostes que figuren a l'informe presentat aquest dilluns per la central per superar la crisi de la Covid, entre les quals també destaquen recuperar el Pacte Nacional per a la Indústria o avançar cap a la jornada de 32 hores setmanals. La història del salari mínim català s'ha vist marcada pels contratemps. El vicepresident del Govern (avui a prop de ser el pròxim president), Pere Aragonès, va treure a la palestra el juliol del 2019 la idea de pactar un sou base adaptat a la particularitat catalana i per sobre dels 950 euros que fixa l'SMI per a tot Espanya. Amb més d'un mes de retard respecte al seu compromís inicial, Aragonès va presentar un informe que xifrava en 1.239 euros el que hauria de ser el salari mínim català. Sense competències per fer-lo obligatori, l'èxit d'aquesta proposta era el consens que pogués generar entre els agents socials, que van mostrar recels inicialment davant la proposta. La posterior irrupció de la pandèmia va revolucionar la llista de prioritats i va deixar en un calaix la realitat d'un SMI català. Fins avui, que UGT l'ha desempolsegat i ha tornat a posar a la taula la necessitat «que permeti incrementar el salari mínim interprofessional aprovat pel Govern, i l'adeqüi a la realitat social i econòmica de Catalunya», segons consta al document de propostes presentat aquest dilluns. Doncs malgrat la caiguda històrica del PIB provocada per la pandèmia i l'estancament de l'IPC en xifres pròximes al 0%, el preu de productes bàsics de la cistella del ciutadà s'ha continuat encarint. En el cas dels aliments, aquests són actualment el 2,1% més cars que fa un any. I la vivenda encara ha pujat amb més intensitat, un 2,5% en els últims 12 mesos. I la via per la qual aposta UGT per impulsar aquest SMI català és esgotant les escasses capacitats administratives que en aquesta matèria té la Generalitat. És a dir, via contractació pública. Una via, no obstant, limitada, ja que ni la mateixa Generalitat pot imposar com a obligatori l'esmentat salari, ja que això, segons la jurisprudència europea existent, seria impugnable per qualsevol empresa que es postulés a un concurs que tingués l'esmentat salari de referència com a requisit indispensable. Pot actuar com a element que puntuï a favor d'un candidat o un altre a la licitació, però no com a element excloent.


text: Vegeta/Transformacions | Bola de Drac Wiki | FANDOM powered by Wikia Articles Incomplets, Parts Personatge, Transformacions La majoria de les transformacions d'en Vegeta El Vegeta és un Guerrer de l'Espai i gràcies a això i a un dur entrenament pot adquirir diverses transformacions a l'hora de lluitar. Ozarus Edit Primera aparició Episodi 31 (BDZ) Quan en Vegeta arriba a la terra tenia la cua caracteristica dels guerrers de l'espai. Aquesta cua li servia per convertir-se en simi gegant i així augmentar la seva força 10 vegades. En Vegeta només utilitza aquesta transformació en la Saga dels Guerrers de l'Espai quan lluita contra en Goku i la fa sevir perque creu que es la única manera de derrotar-lo. Va aconseguir la transformació gràcies a una lluna artificial que ell mateix crea però la perd quan en Yajirobai li talla la cua. Tot i aixi a Bola de Drac GT apareix uns minuts transformat en Ozaru abans de convertir-se en superguerrer de nivell 4. Primera aparició Episodi 58 (BDGT) En Vegeta no hauria de poder utilitzar aquesta transformació, ja que no te cua, però l'aconsegueix gràcies a l'aparell de la Bulma que emitia unes ones que van fer que es transformes en ozaru normal, després canvia a Ozaru daurat i fàcilment acaba sent Superguerrer de nivell 4. Superguerrer Ordinari Edit Primera aparició Episodi 129 (BDZ) En aquesta transformació els cabells se li alcen i es tornen de color daurat, igual que les celles. Els ulls se li tornen d'un color entre el verd i el blau i la seva musculatura augmenta. En Vegeta va aconseguir aquesta transformació quan va entrenant-se per l'arribada dels Androides. En aquesta saga utilitza aquest estat per derrotar l'A-19. Després lluita contra l'A-18 però es derrotat i va a la sala de l'esperit del temps per aconseguir un nivell superior, el superguerrer ascendit. Aquesta transformació també l'utilitza en alguns moments breus a la Saga d'en Buu i a Bola de Drac GT. Superguerrer Ascendit Edit La forma de Superguerrer Ascendit En Vegeta Superguerrer Ascendit , l'aconseguix després d'un dur entrenament amb en Trunks del futur a la sala de l'esperit del temps. Amb aquest estat fàcilment guanya al Cèl·lula Semi-perfecte, però després no pot amb ell quan aconsegueix la perfecció. També utilitza aquest mateix estat per lluitar contra en Broly pero també és derrotat. Primera aparició Episodi 229 (BDZ) Aquesta es la seva transformació més poderosa al manga, i hi va arribar durant els 7 anys que en Goku va estar a l'altre Món després de la derrota d'en Cèl·lula, tot i que no se sap qui la va aconseguir primer. Es va veure per primer cop just abans de convertir-se en Majin Vegeta. Utilitza aquesta transformació quan lluita contra en Goku i també contra en Buu. També apareix en aquesta transformació en algunes pel·lícules. A Bola de Drac GT se'l veu breument en aquesta transformació. En Majin Vegeta és en Vegeta que s'ha deixat controlar per el Mag Babidí. Llavors li apareix una M al front, que és la mateixa que porta en Buu al cinturó. (A sota) Vegeta amb la M al front. Superguerrer de nivell 3 (només als videojocs) Edit El Vegeta en aquest estat a Dragon Ball: Raging Blast Es una transformació exclusiva del videojoc Bola de Drac: Raging Blast i la seva segona part. Es un dels quatre personatge en el videojoc que pot aconseguir aquesta transformació. Els altres són en Goku, en Broly i en Gotrunks. No apareix ni a l'anime ni al manga. Abans de que sortís el videojoc va haver-hi tants fan-arts sobre aquesta transformació que els creadors del joc van decidir afegir-la per complaure els fans. Superguerrer de nivell 4 Edit Aquesta transformació es exclusiva de Bola de Drac GT i també apareix a alguns videojocs. No l'hauria de poder dur a terme per la seva manca de cua però gràcies a la Bulma es converteix en Ozaru daurat i després en superguerrer de nivell 4. En aquest estat el recobreix un pelatge vermell, el cabell es queda en el seu color natural (castany) però creix en llargada. L'aura perd l'electiricitat, els seus ulls es tornen verds, li reapareix la cua i se li tonifica la musculatura. L'utilitza a la saga dels dracs malignes per fusionar-se amb en Goku i poder derrotar facilment l'Omega Shenron.


text: L'Ajuntament de la Vilavella acorda suspendre les festes patronals 2020 L'Ajuntament de la Vilavella ha decidit anul·lar de les Festes Patronals de Festa La Vila de 2020, previstes de l'11 al 20 de setembre, a causa de la situació d'emergència sanitària provocada per la pandèmia del coronavirus de la Covid-19. La decisió s'ha comunicat en la Junta de Govern del dia de hui. La regidoria de Festes ha constatat que les normes de distanciament social impedeixen desenvolupar les festes amb una mínima normalitat i que, davant una situació tan excepcional i greu com l'actual, la millor opció era suspendre els actes festius. "És una decisió difícil, però després de consultar-ho amb els portaveus dels grups municipals i els membres de les comissions, des del govern municipal entenem que és la millor decisió davant la situació que estem vivint. Qualsevol dels actes festius implica concentració de molta gent i ara que hem aconseguit controlar la pandèmia no ens podem permetre cap error". L'Ajuntament convida a les comissions de festes de barris al fet que eviten festes que suposen un risc per als veïns L'Equip de Govern s'ha reunit també amb els membres de les Comissions de Festes dels diferents barris: Sants de la Pedra, Sant Roc i Sant Xotxim. En el transcurs de la reunió s'han valorat els diferents escenaris i se'ls ha convidat a actuar amb la mateixa cautela "per sensatesa i prudència per a evitar que un acte festiu puga desencadenar en un desafortunat rebrot." L'alcaldessa de la Vilavella, Mari Carmen Navarro ha assegurat que "estem convençuts que, penyes i entitats, i també la majoria de la població, comparteixen esta decisió davant l'excepcionalitat que ens toca viure." Així i tot, l'Ajuntament també treballa en l'adaptació i ampliació d'aquelles activitats que es programen cada estiu perquè es puguen realitzar amb seguretat i d'acord amb les normes de distanciament social.


text: 22 | October | 2013 | Petits Retrats Arxiu diari: October 22, 2013 Un toca toca virtual... Textures! Publicat el October 22, 2013 per petitsretrats Quan els nens són petits, qualsevol cosa els distreu... i els agrada comprovar com els objectes reaccionen al tacte, al gust, a la vista... Les tauletes tàctils ofereixen una multitud d'aplicacions per a infants petits, nadius digitals des del ventre de la mare, que promouen accions per desenvolupar la vista i el tacte. Dins aquest ventall d'oci digital, ens agrada el que ofereix Experimentam amb Textures. Simple, intuïtiva, i amb colors vius, atraients per als més petits. Aquesta aplicació per a Ipad ofereix un menú súper senzill on l'infant pot triar entre platets virtuals amb objectes quotidians que després podran remenar: taps de plàstic, pasta, pedres o arròs. Un simple toc omple la pantalla d'un d'aquests elements i comença "la batalla" per marejar totes les peces mentre es reprodueix el so que fan a la vida en tres dimensions. A les xarxes socials, podeu veure com de bé s'ho passen els nens que ja ho han provat. I si us quedeu amb ganes de més, ofereixen més Textures i ja avancen que oferiran noves aplicacions. Estarem atents a la feina d'aquests joves emprenedors perquè creiem en l'ús lúdic i educatiu dels dispositius mòbils. Ja tenim ganes de comprovar quin serà el nou entreteniment!


text: Una candidatura independentista a la Cambra de Terrassa Una candidatura independentista a la Cambra de Terrassa per "servir el país" Les candidatures independentistes per liderar les cambres arriben també a la demarcació de Terrassa per Bernat Bella Corresponsal al Vallès Sant Cugat del Vallès. 19 de març de 2019 16:26 Alguns dels membres de la candidatura impulsada per l'ANC a la Cambra de Terrassa | TOT Sant Cugat La Cambra de Terrassa viurà el mes de maig les primeres eleccions de la seva història. Aquest dimarts, 19 de març, s'ha presentat a Sant Cugat la candidatura 'La Cambra de Comerç de Terrassa: eina de país', que posa el focus en treballar en la independència de Catalunya i representar el teixit d'autònoms i petites i mitjanes empreses de territori. La candidatura està impulsada per l'Assemblea Nacional Catalana, que també ha promocionat candidatures a altres cambres territorials, com la de Barcelona. Així ho hamexplicat el coordinador de l'ANC a Sant Cugat, Xavier Palet: "Vam decidir impulsar i donar-hi suport per provocar un veritable canvi a les Cambres i posar-les al servei del país". Segons Palet, que és un dels candidats a ocupar un lloc al ple de la Cambra de Terrassa, l'entitat empresarial és un òrgan "opac, molt tancat, de dubtosa credibilitat i al servei d'oligopolis i l'IBEX35" i que no representen el teixit de pimes i autònoms de país. "Aquest gran col·lectiu hem estat fora d'aquestes estructures fosques", ha lamentat, alhora que recordava que pimes i autònoms suposen la gran part de PIB català. Entre els candidats que es presenten amb aquest projecte hi ha autònoms i petits empresaris provinents del món editorial, la construcció, el comerç, la restauració o de laboratoris químics. A més, la candidatura també vol estendre's pel territori de la demarcació de Terrassa més enllà de la capital catalana, amb membres de Sant Cugat, Castellbisbal, Olesa de Montserrat o Matadepera. Una cambra independentista "Les cambres volem que siguin uns instruments petits i veritables estructures d'estat", ha afegit Palet, que ha assegurat que un dels objectius és treballar des del món econòmic per avançar en la república catalana. "Lluitem contra la idea que els empresaris no són independentistes", ha destacat Manel Garriga, membre de la candidatura. Com a exemples de la "submissió" de les cambres als "poders fàctics espanyols" han posat que cap veu va criticar el canvi de seu d'empreses després de l'1-O o la cessió d'un espai de la Cambra de Barcelona per celebrar un consell de ministres el passat desembre. "La Cambra és un instrument en la construcció de la República, per fer avançar el país, no ens n'amaguem i ho diem molt clar", ha insistit Palet. Obrir les cambres Així, a banda de treballar pel país, els candidats també aposten per un canvi de funcionament de la Cambra, tal com ha explicat Sun Rius, membre també de la iniciativa: "Valia la pena presentar-nos per sacsejar les cambres, creiem que estan adormides". Un dels objectius també és augmentar la participació d'autònoms i petits i mitjans empresaris, millorar la transparència i que arribi a tothom. Sobre el funcionament "opac" i "poc transparent", Xavier Palet ha posat d'exemple que són les primeres eleccions que es fan a la Cambra de Terrassa: "Ha funcionat com una monarquia hereditària". Prestigiar les cambres, democratitzar el seu funcionament, potenciar el Vallès com a motor de Catalunya, representar "l'autèntic" teixit econòmic i empresarial del país i el compromís amb el país són alguns dels eixos destacats del programa. Gairebé 40.000 votants En les eleccions hi poden participar 37.285 empreses, cooperatives i autònoms. Cadascun d'ells podrà votar en el seu sector corresponent. "Compta el mateix el vot de l'empresa que més factura que el de l'autònom que menys", han recalcat. Les votacions podran ser telemàtiques del 2 de maig al 7 de maig. Presencialment es podrà votar el dia 8 de maig a la seu de la Cambra de Terrassa. Les eleccions són per escollir 30 dels 45 membres que integren el ple de la Cambra de Terrassa. Cinc són proposats directament per la patronal i els altres deu es dessignen segons l'aportació econòmica de les empreses, un fet que la candidatura independentista ha criticat.


text: Montse Estruch: "Les persones usuàries de Grans Actius valoren molt que els hi dediquem temps" Montse Estruch, voluntària de Grans Actius, ens explica en què consisteix el programa d'acompanyament de la FCVS i perquè va decidir apuntar-se en un projecte d'aquestes característiques. Montse Estruch Francitorra, infermera jubilada, és una de les voluntàries del programa Gran Actius de la Federació Catalana de Voluntariat Social. Dues vegades a la setmana es dedica a realitzar acompanyaments als pacients del CAP del Clot, un dels centres sanitaris que s'han adherit al programa. Com vas conèixer el programa Grans Actius? El vaig conèixer quan vaig participar en una jornada formativa a la Federació Catalana de Voluntariat Social amb persones que ja hi treballaven com a voluntàries. Com hi havia demanda de persones voluntàries al CAP del Clot, vaig decidir apuntar-me. Volia treballar amb la gent del meu barri i em semblava un bon començament en el món del voluntariat. Com funciona el programa i quines tasques tens? És un programa d'acompanyament de persones, gent gran principalment, que no poden anar soles al metge o bé a l'hospital per fer-se proves o rehabilitació. També poden ser persones amb alguna discapacitat. És una tasca puntual d'acompanyament. Jo passo a buscar el pacient a casa seva i anem junts on tingui la visita o la prova medica. Quin és el perfil de les persones que acompanyes? Són persones que estan soles o que tenen parella però també té una edat avançada o problemes de mobilitat. A vegades també són persones amb fills però aquests no poden deixar la feina per acompanyar-los a les visites mèdiques. La majoria dels pacients que necessiten aquest acompanyant són persones grans? Sí. Fins ara he acompanyat persones grans que tenen dificultats per caminar o sortir al carrer soles. El desplaçament el fem segons cregui la persona usuària: autobús, ambulància o taxi. Acompanyes als pacients dins la consulta? Sempre els pregunto si volen que jo entri a la consulta o prefereixen que els esperi fora, ja que és una conversa privada. Normalment em diuen que entri perquè prefereixen que jo escolti i així puc ajudar-los amb algun dubte puntual o recordar-los el dia que han de tornar. Com és la relació amb les persones usuàries del programa? Quan acabem la visita fem un tallat i xerrem una estona. La majoria tenen ganes de parlar perquè són persones que passen moltes hores del dia soles. Per a ells és un dia diferent. Poden conèixer a gent nova i explicar-los les batalles de la vida. L'acompanyament també implica aquesta interacció de saber escoltar. Les persones usuàries de Grans Actius valoren molt que els hi dediquem temps. Recordes alguna anècdota que t'ha passat en aquesta tasca? Una vegada vaig acompanyar una cosina d'un veí que és molt amic meu. Ella ja em coneixia i també als meus fills. Com som tots del barri poden passar aquestes coses! També recordo un senyor que vaig acompanyar al CAP i després em va convidar a dinar. Semblava com si volgués lligar una mica. Què t'aporten les persones usuàries de Grans Actius? Veure l'experiència de la gent gran, les seves formes de pensar i de viure, a vegades, em fa reflexionar sobre la meva vida. Jo ja sóc gran també, però és una sorpresa que t'expliquen històries què han passat. Sempre m'aporten alguna cosa. Com valores el programa Grans Actius? Té una missió molt important. Jo vaig tenir la meva mare molt malalta abans de morir, havia d'acompanyar-la al metge i moltes vegades era un problema a causa de la meva feina. Si jo hagués tingut una ajuda com aquesta ho hauria agraït molt. El programa també ajuda als fills i filles de les persones beneficiàries del programa. Espero que augmenti el nombre de persones voluntàries del programa Grans Actius perquè puguem cobrir la demanda de la setmana sencera. Com valores el voluntariat? Ara que estic dins el món del voluntariat, m'he quedat bastant sorpresa amb la quantitat de persones voluntàries i d'entitats que hi ha. Penso que les relacions humanes haurien d'estar basades en l'ajuda mútua. El voluntariat ens aporta una retroalimentació. La gent sempre t'ensenya alguna cosa, independentment de la tasca voluntària que realitzis. No hem d'esperar que l'Estat ens ho solucioni tot. És important que la societat, els barris, comencin aquests moviments.


text: La línia aèria Jet2.com preveu consolidar-se com el segon operador a Vilobí - Diari de Girona La companyia aèria britànica Jet2.com ofereix per aquest 2018 més de 177.000 places en nou rutes diferents per volar entre Girona i el Regne Unit. Unes xifres que fan créixer l'aerolínia per segon any consecutiu i que d'aquesta manera la consoliden com el segon operador de l'aeroport Girona-Costa Brava, per darrere de la irlandesa Ryanair. Tot plegat després d'un fulgurant augment de vols i passatgers durant el 2017 a Vilobí. Jet2.com preveu que el «pic de vols» arribi a l'estiu, amb una freqüència de 22 operacions setmanals,uns guarismes que duen al conseller delegat de Jet2.com, Steve Heapy, a preveuere un any «exitós» per a la companyia a Girona. En aquest context, Heapy remarca el «compromís ferm» de Jet2.com amb la destinació, malgrat que ha detectat «una creixent demanda per altres destinacions europees, especialment de l'est de la Mediterrània». Enguany la companyia connectarà Girona amb les britàniques Leeds, Manchester, Londres, Edimburg, Glasgow, Belfast, Newcastle, East Midlans i Birmingham. Així mateix, la bona afluència de passatgers de l'any passat ha portat l'operador turístic vinculat a la companyia, Jet2Holidays, a incrementar fins a 67 el seu catàleg d'hotels gironins.


text: L'Ajuntament fa una crida per animar els ciutadans a fer-se voluntaris de Protecció Civil L'Ajuntament fa una crida perquè es necessiten més persones que vulguin fer-se voluntàries de Protecció Civil, i per donar suport a aquesta agrupació de Ciutadella. Protecció Civil és el servei públic que protegeix les persones i els béns en situacions d'emergència i de catàstrofes originades per causes naturals o derivades de l'acció humana, ja siguin accidentals o intencionades, i garanteix una resposta adequada. A Ciutadella hi ha una agrupació municipal de voluntaris de Protecció Civil que, a més, donen suport preventiu durant les festes de Sant Joan, la Cavalcada dels Reis, carnaval i durant les activitats del 9 de juliol. Té molt de valor la tasca que realitzen perquè, gràcies a la seva col·laboració solidària i desinteressada, ajuden al bon desenvolupament d'aquestes festes, que són prou importants per a Ciutadella. El proper 23 de març comença un nou curs bàsic de Protecció Civil i DESA, i que es imprescindible per fer-se voluntari d'aquesta agrupació. Aquest curs té una durada de 30 hores i es farà durant els dies 23 i 30 de març, i 5 i 6 abril, as Mercadal. S'hi farà formació sobre la normativa de Protecció Civil, primers auxilis, incendis urbans i forestals, regulació del trànsit, i orientació i recerca de persones. Trobareu tota la informació a: http://www.caib.es/sites/formacioebap/ca/vpc19_menorca/ Així que us animam perquè us feu voluntaris i us apunteu a aquest curs, ja que és una oportunitat per fer una bona aportació al nostre projecte de ciutat. Us recordam que fer un voluntariat és una bona manera de participar activament en la millora del nostre municipi i defensar els valors necessaris, com la solidaritat i l'altruisme per a construir un municipi millor.


text: Els consellers empresonats i Jordi Sànchez demanaran tornar a declarar al Suprem | betevé Els membres d'ERC argumenten que accepten el 155 per imperatiu legal i que no hi ha risc de fuga perquè tots concorreran a les eleccions del 21-D Marta Martorell | dilluns, 27 de nov. del 2017, a les 21.06 Els consellers del govern de Puigdemont empresonats i l'exlíder de l'ANC, Jordi Sànchez, demanaran aquest dimarts al Tribunal Suprem tornar a declarar perquè el magistrat únicament revisi si encara concorren els supòsits per mantenir-los a la presó. En el cas dels membres d'Esquerra, la seva defensa presentarà un escrit en què argumenta que els consellers van acatar el 155 "des de la més profunda discrepància política i jurídica" i que "no renuncien a les seves conviccions polítiques". També defensa que no hi ha risc de reiteració delictiva ni de destrucció de proves perquè ja no tenen cap càrrec institucional ni tampoc risc de fuga. En aquest sentit, remarca que tots, és a dir, Oriol Junqueras, Raül Romeva, Carles Mundó i Dolors Bassa, concorreran com a candidats a les eleccions del 21-D i que tenen dret a participar dels actes de campanya "en condiciona normals". Pel que fa els consellers del PDeCAT, aquest dimarts Jordi Turull, Josep Rull i l'exlíder de l'ANC, Jordi Sànchez, també presentaran un escrit al Suprem per demanar la llibertat i que se'ls citi a declarar "única i exclusivament" perquè avaluï si concorren els supòsits per mantenir-los en presó incondicional. La seva defensa remarca que no pretén que els seus clients hagin de tornar a declarar sobre els fets de la investigació. De fet, no vol que s'entri en qüestions de fons, com ara si acaten o no el 155. L'únic objectiu és que el magistrat del Tribunal Suprem, Pablo Llarena, avaluï les circumstàncies personals i familiars de cadascun d'ells i es posicioni sobre la necessitat de mantenir-los a la presó, tal com va decretar l'Audiència Nacional. Segons fonts properes a la investigació, els advocats de Joaquim Forn i Meritxell Borràs, -Dani Pérez i Xavier Melero-, "molt possiblement" també ho demanaran. Els vuit consellers i també Jordi Sànchez i Jordi Cuixart, de les entitats sobiranistes, estan en presó incondicional a diferents centres penitenciaris de Madrid per ordre de la magistrada de l'Audiència Nacional, Carmen Lamela. Ara, però, la causa està en mans del Suprem, després que divendres passat Llarena decidís concentrar el cas contra el procés independentista perquè els delictes estan connectats. — Assemblea Nacional Catalana (ANC) — ERC — Jordi Sànchez — Partit Demòcrata Europeu Català (PDeCAT) — Tribunal Suprem


text: Ferienhaus Hoferwirt Neustift im Stubaital Àustria - Ofertes d'hotels amb els MILLORS DESCOMPTES EN LÍNIA Atenció al Client Ferienhaus HoferwirtApartamentSchulweg 20, Neustift im Stubaital, Neustift im Stubaital, Àustria, 6167 - Veure al mapaNotable7,7Basada en 3 comentarisFerienhaus HoferwirtVeure més fotoscentre esportiuVeure més fotoscentre esportiuVeure més fotosVeure més fotosVeure més fotosMolt bona ubicació 8,3Veure el mapaVeure totes les 37 fotos8,3Ubicació Opcions d'habitacióVeure les fotosApartament de Quatre Habitacions (Four-Bedroom Apartment)...100 m2plat de dutxaFixa les dates per veure preusVeure les fotosApartament de Dues Habitacions (Two-Bedroom Apartment)...100 m2Dutxa i banyFixa les dates per veure preusVeure les fotosApartament de Tres Habitacions (Three-Bedroom Apartment)...100 m2plat de dutxaFixa les dates per veure preus Sobre l'allotjamentDescripcióTant si es tracta d'un viatge de plaer com si és de negocis, Ferienhaus Hoferwirt és una elecció d'allotjament magnífica quan visiten Neustift im Stubaital. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Ferienhaus Hoferwirt ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients. A més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, TV satèl•lit/cable, reproductor de DVD/CD per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com sauna, esquí, jardí. Ferienhaus Hoferwirt és una elecció inteligents per a viatgers a Neustift im Stubaital, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióestris de cuinarenta vaixellesCaixa forta a l'habitacióforn microonesreproductor de DVD/CDcalefaccióneverasala d'estarempolles d'aigua de cortesiaplat de dutxaTV satèl•lit/cableIdiomes ParlatsAnglèsBúlgar Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantL'allotjament no disposa de recepció. Podeu recollir les claus a: Dorf 12, 6167 Neustift. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.


text: 30 anys de Dutch Passion- Alchimia Grow Shop Granes de cànnabis feminitzades Qualitat com a pedra angular Genètiques, genètiques i més genètiques Qualitat i facilitat de cultiu, premisses de Dutch Passion Dutch Passion es va establir el 1987 a Holanda, tot i que Henk Van Dalen va començar a recol·lectar genètiques de cànnabis durant la dècada dels 70, quan estudiava Biologia a la Universitat d'Amsterdam. En aquella època, la major part del cànnabis importat a Amsterdam procedia de tots els racons del món, de manera que Henk va poder recol·lectar llavors de diverses zones com Nigèria, Sud-Àfrica, el Brasil, Filipines, Tailàndia i fins i tot de Califòrnia, gràcies als primers Coffee Shops establerts en aquest país. Aquestes varietats mostraven grans diferències entre elles pel que fa a l'efecte, cultiu i qualitat, i aviat es van convertir en la base genètica dels primers híbrids de Dutch Passion. En aquells temps, les tècniques i equips de cultiu en interior eren encara una mica rudimentàries. Així i tot, Henk va poder fer germinar les seves llavors i seleccionar les millors plantes per al desenvolupament d'híbrids. Aviat va ser evident que la qualitat de la marihuana cultivada a Amsterdam era bastant superior a la del producte importat. Si bé l'escena del cultiu en interior feia els primers passos, un bon nombre de criadors pioners ja disposaven d'una col·lecció de genètiques de tot el món amb les que treballar. Avui, Dutch Passion Seed Company segueix establerta a Amsterdam i continua oferint llavors de cànnabis de la millor qualitat als seus clients. El cultiu en interior de cànnabis va néixer ens els anys 80 i 90, principalment gràcies al desenvolupament de varietats destinades a aquest tipus de cultius. Alhora, la varietat i qualitat dels sistemes d'il·luminació per a cultiu de marihuana millorava dia rere dia. El cànnabis es cultivava tant en interior com en exterior a Europa, a Nord Amèrica i a molts altres llocs. En el moment que cadascú es va poder cultivar la seva pròpia marihuana a casa, els objectius van derivar cap a una millor qualitat i facilitat de cultiu. Als autocultivadors els molestava haver de perdre temps i espai germinant i cultivant mascles, i com que en aquells temps ja es podien feminitzar altres espècies vegetals, va créixer la curiositat per a la producció de llavors de cànnabis feminitzades. Després d'una gran quantitat de tècniques provades i tests realitzats, Dutch Passion Seed Company en els 90 va trobar un mètode per produir llavors feminitzades. Si bé Dutch Passion va ser el pioner en les llavors de marihuana feminitzades, aviat altres bancs van seguir el seu exemple. Avui, aquest tipus de llavors copen el 95% del mercat global. CBD SkunkHaze, varietat rica en CBD de Dutch Passion L'equip de Dutch Passion Seed Company té treballadors a Europa, Rússia, Amèrica del Sud i Canadà, encara tenen alguns dels seus breeders i genetistes veterans amb els que aquest banc va començar, així com nous talents en el món de la criança cannàbica. Dutch Passion també manté contacte amb alguns dels millors cultivadors legals del món, especialment als Estats Units, Canadà i Sud-Amèrica. Aquest fet assegura un subministrament constant de les més noves i millors genètiques provinents de qualsevol racó del planeta, convertint a Dutch Passion Seed Company en una organització internacional amb una web que està traduïda en 10 idiomes i que subministra llavors als clients i productors de totes les edats.. Des de l'autocultivador que només necessita unes poques plantes per al seu ús personal fins a cultivadors legals que produeixen milers de plantes, tots aquests cultivadors de tota mena tenen com a favorites a les varietats de Dutch Passion. Aquests 30 anys d'èxits provenen principalment de la satisfacció de tots aquests cultivadors, que no demanen altra cosa que no sigui màxima qualitat i consistència en els resultats. Molts dels clients originals de Dutch Passion, GrowShops i distribuïdors segueixen treballant amb Dutch Passion després tots aquests anys gràcies a aquesta filosofia; Proporcionar les millors llavors de cànnabis de qualitat, innovar contínuament i explorar noves línies genètiques. Frisian Duck, de la família "Duck" Tot i que seran especialment recordats per haver aportat les llavors de marihuana feminitzades a l'escena cannàbica, aquí no acaba la seva contribució, com ara mateix podrem veure : Varietats d'exterior: Gràcies a la criança selectiva en exterior desenvolupada a Holanda, Dutch Passion va aconseguir una sèrie de varietats especialment adaptades a condicions climàtiques adverses que es podien cultivar al Nord d'Europa i a Amèrica. Aquestes genètiques, entre les que es troben la Durban Poison, Frisian Dew, Hollands Hope o Passion#1 es van convertir en la base de moltes de les varietats d'exterior que trobem avui en el mercat cannàbic. Varietats riques en CBD: Tot i que aquest tipus de varietats no són les més demandades pels usuaris recreatius, sens dubte són les més apreciades per la creixent comunitat de pacients usuaris de marihuana medicinal. Dutch Passion va treballar amb els especialistes del banc de llavors CBD Crew per a desenvolupar híbrids comercials amb un alt contingut en CBD. Dutch Passion treballa en l'actualitat en el desenvolupament d'una varietat rica en CBG (cannabigerol). Varietats automàtiques: Gràcies a l'associació amb The Joint Doctor, que van ajudar en gran mesura al desenvolupament de genètiques autoflorescents, Dutch Passion s'ha convertit en l'última dècada en un dels pioners en la criança d'aquestes varietats, que s'han convertit en un autèntic èxit en el mercat cannàbic. Les llavors de marihuana autoflorescents es solen cultivar a 20 hores de llum diàries i estan enllestides en unes 10-11 setmanes des de la germinació de la llavor, i amb una potència similar a les varietats tradicionals. Per a molts, les granes autoflorescents són el tipus de llavor més còmoda i fàcil de cultivar, tant en cultius en interior com en exterior. Varietats tradicionals (Granes regulars): Molts de nosaltres hem sentit a parlar de varietats riques en THC com Orange Bud, Mazar, Blueberry, White Widow, Masterkush i moltes altres varietats... agraïments a Dutch Passion per haver aportat aquestes línies genètiques sòlides que han servit a la comunitat cannàbica durant les últimes 3 dècades. Dutch Passion és l'únic banc que ofereix llavors estables per a exterior de la genètica "Duck" (tant en tradicionals/regulars com en autoflorescents), coneguda per la peculiar forma de les seves fulles, que recorden als peus d'un ànec i que són difícilment identificables com a plantes de cànnabis. Això suposa un gran avantatge especialment pels cultivadors en exterior. Després de 30 anys estant en el cim, i amb una irreprotxable reputació, esperem que Dutch Passion Seed Company segueixi sorprenent-nos amb les seves impressionants varietats durant 30 anys més. En l'actualitat han creat una companyia dedicada als sistemes d'il·luminació LED per cànnabis anomenada "Crazy LEDs & More", i ens consta que estan treballant en altres important projectes.


text: Xoca contra un cotxe en un semàfor i la conductora dona positiu d'alcohol | NacióManresa Xoca contra un cotxe en un semàfor i la conductora dona positiu d'alcohol L'accident va tenir lloc davant del Mercadona de l'avinguda Universitària per Redacció , 26 de novembre de 2019 a les 08:43 | Semàfor a l'avinguda Universitària on es va produir l'accident | GSV La Policia Local de Manresa va instruir diligències policials contra la conductora d'un turisme, una manresana de 60 anys, que va donar un resultat de 0,52mg/l d'alcohol en aire espirat després de provocar un accident a l'avinguda Universitària de Manresa. Els fets van passar dilluns poc després de les 3 del migdia, quan el cotxe que conduïa va impactar per darrere contra un altre turisme que estava aturat en un semàfor en vermell a l'altura del Mercadona de l'avinguda Universitària. Practicades les proves d'alcoholèmia, la conductora va donar un resultat de 0,52mg/l en aire espirat, fet que suposa un positiu de caire penal. Tant ella, com el conductor de l'altre turisme, un surienc de 19 anys, van resultar il·lesos en l'accident.


text: Creu Roja Cambrils – Pàgina 3 La Taula d'entitats del Tercer Sector Social de Catalunya, junt amb les seves 33 federacions i grans organitzacions com ara la Creu Roja, treballen diàriament per a defensar els drets socials i perquè les persones més vulnerables tinguin oportunitats. Oportunitats per formar-se i tenir feina, per aconseguir un habitatge assequible, perquè tothom pugui beneficiar-se dels suports necessaris per a gaudir d'una vida digna i autònoma; accedir a l'educació, a la cultura, a la salut i al lleure, o per tenir garantits uns ingressos mínims. Aquestes oportunitats es generen gràcies a l'acció de més de 3.000 entitats socials catalanes que -des de cada barri, poble i ciutat de tot Catalunya i amb un esperit de servei públic- desenvolupen projectes transformadors i empoderadors. Val a dir que, actualment, les entitats socials catalanes estem oferint serveis i suports a 1.500.000 de persones en situació de risc d'exclusió social a Catalunya. Si mai necessites algun tipus de servei o suport, pots cercar entitats col·laboradores al mapa d'entitats de la Taula; o si, per altra banda, en algun moment, creus convenient sumar-t'hi al mig milió de persones que ja estan fent de voluntàries en diferents àmbits (pobresa i exclusió, gent gran, infància i adolescència, migració i refugi, drogodependències, malalties, etc.), t'estarem esperant amb els braços ben oberts.


text: Quan Benassal, Albocàsser, Ares i Vilar de Canes van ser objectius nazis. - Diari Millars, informació local en valencià. Quan Benassal, Albocàsser, Ares i Vilar de Canes van ser objectius nazis. L'interior de la comarca va ser objecte de l'experiment Stuka a 1938 Hi ha pobles que passen a la història per una catàstrofe natural, nuclear o per una guerra, aquest és el cas de Guernica, on l'Alemanya de Hitler va bombardejar a la població civil en abril de 1937 en tal d'experimentar amb la seua aviació. D'altra banda no es coneix el Guernica que van viure els veïns i veïnes del Maestrat. L'any 1938 la legió Còndor va bombardejar Benassal i altres pobles de l'interior acabant en la vida de 38 persones i reduint a escombres xicotetes poblacions. Òscar Vives, veí de Benassal va trobar la resposta per que els nazis van deixar caure bombes de 500 quilos sobre les poblacions al Bundesarchiv-Militärarchiv. A l'informe trobat hi havia redactat amb informació gràfica la incursió sobre Benassal, Albocàsser, Ares del Maestrat i Vilar de Canes per a provar els nous avions Junker 87 Stuka, que van ser els enemics de tota l'Europa lliure durant la segona guerra mundial. Hui dia el castellonenc Rafa Molés està dirigint un documental amb ajuda de l'UJI i la Generalitat Valenciana i ja ha sigut seleccionat al Festival Internacional de Cine Documental DocsBarcelona. Segons Rafa Molés, la qual cosa va passar en El Maestrat es pot comparar al bombardeig de Guernica. "A Guernica Hitler va provar el poder destructor de la seua aviació de guerra. A Castelló va experimentar un arma absolutament secreta. Ni tan sols Franco ho sabia" afig. "Després de l'escàndol de Guernica Franco va demanar a la Legió Còndor que no atacara objectius civils, per açò Hitler va escollir quatre pobles xicotets de Castelló, objectius sense defensa, ignorants del que passava. La Legió Còndor no va informar mai del que va fer allí". Post més nousEls pressupostos participatius permetran desenvolupar 23 projectes durant el pròxim any


text: participar recerca ajuts Treballar a l'estranger universitat solidaritat art premis trobar feina cooperació emprenedoria formació ocupacional beques formació cursos treball cultura casal lloguer tallers pràctiques Badalona Idiomes estudiants Santa Coloma de Gramenet pràctiques a l'estranger estiu ofertes de treball L'Hospitalet de Llobregat habitatge voluntariat feina ofertes de treball a l'estranger educació europa Voluntariat a l'estranger mobilitat europea concurs estranger Estudiar a l'estranger Avui reobre la sala d'estudi del Mas Fonollar S'apropen els exàmens i heu d'estar preparats. Si necessiteu un lloc tranquil a on estudir, el CRJ Mas Fonollar de Santa Coloma de Gramenet (C/Sant Jeroni 1-3) ofereix un servei de sala d'estudi a les nits i els caps de setmana. Aquest any s'anticipa als exàmens i comença des del 19 de desembre i fins al 12 de febrer. L'horari serà de dilluns a dissabte de 17.00h a 1.00h i els diumenges de 10h a 1h. Dijous 5 de gener i dissabte 7 de gener, la sala obrirà en horari de 17h a 21h. Dissabtes 24 i 31 de desembre la sala romandrà tancada, així com els festius 25, 26 de desembre, 1 i 6 de gener.


text: WarCry - Viquipèdia, l'enciclopèdia lliure WarCry és un grup de heavy metal fundat el 2001 a Astúries, (Oviedo), quan el vocalista Víctor García i bateria Alberto Ardines van ser expulsats d'Avalanch.[1] Pablo García i Fernando Mon van aparèixer només com a guitarristes convidats a l'àlbum debut Warcry, però es van fer membres oficials l'any 2002 juntament amb el baixista Álvaro Jardón i el pianista Manuel Ramil. Jardón va abandonar la banda a finals de 2003, sent reemplaçat per Roberto García tres mesos més tard. En la tardor de 2007, Ardines i Mon van ser reemplaçats per Rafael Yugueros i José Rubio, respectivament. Ramil va ser expulsat a principis de 2008[2] i seguidament al febrer de 2009 José Rubio deixà la banda per assumptes personals aliens al grup, deixant com a únic guitarrista a Pablo García. 2001 , Oviedo Jaus Records (en) Al principi, les lletres de WarCry estaven centrades en una naturalesa èpica i fantàstica, amb temes medievals i mitològics i un estil heavy amb bateries una mica més ràpides del normal. Més recentment, les lletres han fet referència a experiències socials i personals. L'estil musical també va canviar cap a tempos més ràpids i harmonies de parelles de guitarres com a metal heavy/progressiu. WarCry ha llançat ja sis àlbums d'estudi i un en viu, el qual va rebre una certificació d'or de vendes discogràfiques a Espanya. Malgrat ser una banda relativament nova, WarCry ha rebut diversos premis i reconeixements a Espanya, igual que tots els membres que han format part d'aquest. ↑ «Entrevista a WarCry». Max metal, 14-03-2003. Arxivat de l'original el 2008-10-01. [Consulta: 29 maig 2008]. ↑ «Comunicat oficial de Xana Records». Avalanch. Arxivat de l'original el 2008-09-26. [Consulta: 29 octubre 2008].


text: ¿Cómo detectar problemas de calidad en tu colección de música de forma automática? Luis Joglar - Sonosuite En general, els productors, djs i enginyers d'àudio han de controlar manualment si els àudios amb els quals treballen tenen algun error. Amb aquest workshop, Sonosuite ensenya –mitjançant llibreria open-source Essentia– com detectar de manera automàtica problemes en pistes d'àudio. També s'hi aprèn a controlar el resultat final del nostre treball per a poder distribuir-lo adequadament en totes les plataformes d'streaming o venda.